stanford-oval/wikipedia huggingface dataset:
הארמון הנשיאותי (האנוי)
הארמון

הארמון נבנה בין השנים 1900–‏1906 כדי לשמש את המושל הכללי הצרפתי של הודו-סין. הוא תוכנן על ידי האדריכל שארל ליכטנפלדר (Charles Lichtenfelder) בסגנון הארכיטקטורה הקולוניאלית הצרפתית (אנ').
הארמון ניצב מאחורי שערים של ברזל מחושל שביתני זקיפים ממוקמים משני צידיהם. הוא כולל מרכיבים בסגנון הרנסאנס האיטלקי, לרבות אדיקולה (אנ'), פיאנו נובילה רשמית שאליה מוביל גרם מדרגות גדול, גמלונים, עמודים קלאסיים ועיטורים קישוטיים במפגשי הקירות(אנ').
נטען כי לאחר שווייטנאם קיבלה את עצמאותה ב-1954 סירב הנשיא הו צ'י מין לגור בארמון מטעמים סמליים, אם כי הוא השתמש בו לשם קבלת אורחים רשמיים. במקום זאת הוא בנה לשימושו בית כלונסאות וייטנאמי מסורתי בחצרי הארמון כמו גם בריכת דגים. בית הכלונסאות הוכרז כאתר היסטורי ב-1975.
הארמון איננו פתוח לביקור הציבור, אך ניתן לבקר בגניו.
מאוזוליאום הו צ'י מין ממוקם בקרבת הארמון.
מראה הארמון, 1950 לערך
בריכת הדגים בגן הארמון
דילמת ההליכה או ההמתנה

פסל של נערה שמחכה לאוטובוס, אאכן, גרמניה
דילמת ההליכה או ההמתנה (באנגלית: Wait/walk dilemma) מתארת את ההתלבטות שעומדת בפני אדם הממתין בתחנת אוטובוס, כאשר משך ההמתנה עשוי לעלות על הזמן שיידרש להגיע ליעד באמצעי תחבורה אחר, ובפרט בהליכה.
הדילמה נחקרה במסגרת מחקר שפורסם בשנת 2008 וזכה להתייחסות בגיליון "הרעיונות של השנה" של מגזין הניו יורק טיימס.
במחקר

הדילמה נחקרה בדו"ח שלא פורסם בשם "ללכת או לחכות: המתמטיקאי העצל מנצח". המאמר של אנתוני בי מורטון "הערה על הליכה לעומת המתנה" מחזק את תוצאות המחקר של צ'ן וחבריו. המאמר של רמניק ארורה "הערה על ללכת או לחכות: המתמטיקאי העצל מנצח" דן במה שלדעתו היו שגיאות בטיעון של צ'ן וחבריו; עם זאת, תוצאת המאמר של צ'ן וחבריו עדיין תקפה לאחר התיקונים לכאורה של ארורה.
כבר בשנת 1990, הסופר טום פארקר ציין כי "הליכה מהירה יותר מהמתנה לאוטובוס אם הולכים פחות מקילומטר וחצי".
כסטודנט לתואר ראשון במתמטיקה בהרווארד, סקוט די קומינרס החל לראשונה להתמקד בבעיה בזמן שהלך מ-MIT להרווארד, המרוחקות יותר מקילומטר וחצי זו מזו בקיימברידג', מסצ'וסטס, לאורך קו האוטובוס 1 של MBTA. הוא גייס את עזרתו של ג'סטין ג'י צ'ן, סטודנט לפיזיקה ב-Caltech, ורוברט וו. סינוט, סטודנט לסטטיסטיקה בהרווארד, כדי לבצע את ניתוח הנתונים.
המסקנה של המאמר שלהם היא שבדרך כלל מהיר יותר מבחינה מתמטית לחכות לאוטובוס, לפחות לזמן מה. אבל ברגע שהתקבלה ההחלטה ללכת, היא צריכה להיות סופית במקום לחכות שוב בתחנות הבאות. המאמר גם הראה יישומים פוטנציאליים לתחום ההצפנה.
מסע בין-כוכבי

הבעיה המקבילה במסע בין-כוכבי נקראת "חישוב ההמתנה" (באנגלית: Wait Calculation). היא מנסה לקבוע את הזמן האופטימלי להמתין להתקדמות טכנולוגית שתשפר את מהירות החלליות, לפני שמתחייבים למסע.
ראו גם

התקבצות אוטובוסים
הערות שוליים

↑  Year In Ideas 2008 - Interactive Feature - NYTimes.com, archive.nytimes.com
↑  Noah Bierman, Cellphones remain mum in tunnels, The Boston Globe, ‏3 בפברואר 2008 (ארכיון)
↑  Lazy option is best when waiting for the bus, New Scientist, ‏23 בינואר 2008
↑  The Gatesville Messenger and Star-Forum from Gatesville, Texas, Newspapers.com, ‏22 במאי 1996
הארמון הנשיאותי של כף ורדה

| --- | --- |

ארמון הנשיאותי של כף ורדה
 מידע כללי
 סוג:  ארמון 
 כתובת:  Rua Serpa Pinto
 מיקום:  פראיה
 מדינה:  כף ורדה
 הקמה ובנייה
 תקופת הבנייה:  ?–1894
 סגנון אדריכלי:  נאו-קלאסי
 מידות
 קומות:  2
 קואורדינטות:  14°54′59″N 23°30′33″W﻿ / ﻿14.9164°N 23.5092°W﻿ / 14.9164; -23.5092
 he
 
הארמון הנשיאותי של כף ורדה (בפורטוגזית: Palacio da Presidência da República) הוא מבנה ציבורי במרכז העיר פראיה. הוא ממוקם ב-Rua Serpa Pinto, בקצה הדרומי של הרמה, הרובע ההיסטורי של פראיה. המבנה נבנה בסביבות 1894 בסגנון נאו-קלאסי כמעונו של המושל הפורטוגלי. לאחר שכף ורדה קיבלה עצמאות בשנת 1975, המבנה הפך לארמון הנשיאותי.
הערות שוליים

↑  Valor simbólico do centro histórico da Praia, Lourenço Conceição Gomes, Universidade Portucalense, 2008, p. 167-192
ערך זה הוא קצרמרבנושא מבנים. אתם מוזמנים לתרום לוויקיפדיה ו.
דלתא 2

דלתא 2 (באנגלית: Delta II) היה משגר לוויינים וחלליות לא מאוישות, הוא תוכנן ונבנה במקור על ידי חברת מקדונל דגלאס, והופעל בשנים האחרונות על ידי ULA (חטיבת הטילים השייכת לבואינג וללוקהיד מרטין במשותף). דלתא 2 שוגר לראשונה בשנת 1989 וייצורו הופסק בספטמבר 2018.
היסטוריה

עם תחילתה של תוכנית מעבורות החלל, הושהה הפיתוח של משגרים חד־פעמיים לחלל, אך אסון מעבורת החלל צ'לנג'ר שינה מדיניות זו, ופיתוחו של דלתא 2 החל. הטיל יועד בתחילה לשיגור לווייני ה־GPS, ועם הזמן ייעודו הורחב.
עד פרישתו בספטמבר 2018, דלתא 2 ביצע 156 שיגורים, מהם 154 בהצלחה מלאה ו-2 שנכשלו.
היסטוריה > שיגורים ידועים

דלתא 2 שיגר בין היתר את החלליות והלוויינים הבאים:
הגשושית פיניקס
הגשושית פגיעה עמוקה
סדרת הלוויינים תמיס
דיפ ספייס 1
קלאודסאט
דילמת הסועדים

בתורת המשחקים, דילמת הסועדים היא הכללה של דילמת האסיר למקרה הכללי של n שחקנים. מספר סועדים יוצאים למסעדה, כאשר הם מסכימים מראש לחלק את החשבון באופן שווה בין כולם. כל סועד בוחר האם להזמין את המנה הזולה יותר או היקרה יותר (אפשר להניח שהמנה היקרה יותר בהכרח טעימה יותר אבל לא מצדיקה שהסועד ישלם את המחיר המלא שלה). כל סועד מניח שכאשר הוא בוחר במנה היקרה, המחיר לכל סועד יגדל בחלק קטן ולכן מוצדק מבחינתו להזמין את המנה היקרה ובכך לשפר את חוויית הסעודה שלו. מכיוון שכל סועד מניח כך, התוצאה היא שכולם משלמים את העלות המלאה של המנה היקרה. לפי הגדרת הבעיה זו תוצאה גרועה יותר לכולם מאשר התוצאה כאשר כל אחד מזמין מאכל זול.
הגדרה פורמלית

נגדיר את g כערך ההנאה מהמנה היקרה ואת b כערך ההנאה מהמנה הזולה. מחיר המנה היקרה הוא h ומחיר המנה הזולה הוא l. כאמור, n הוא מספר הסועדים. מההגדרות ומהתיאור הנ"ל מתקבל יחס הסדר הבא: h>g>b>l. כדי להתאים את הדילמה לדילמת האסיר אנו מניחים שסועד מסוים מעדיף להזמין את המנה היקרה בתנאי שהוא יודע שהמחיר מתחלק בין שאר הסועדים  g-{\frac {1}{n}}h>b-{\frac {1}{n}}l.
נתבונן באסטרטגיות של ה'סועדים היריבים'. נגדיר את x כסכום מחירי המנות של שאר הסועדים. המחיר של הזמנת המנה הזולה הוא  {\frac {1}{n}}x+{\frac {1}{n}}l ומחיר המנה היקרה הוא  {\frac {1}{n}}x+{\frac {1}{n}}h. התועלות המתקבלות לכל מנה הן:  g-{\frac {1}{n}}x-{\frac {1}{n}}h עבור המנה היקרה ו  b-{\frac {1}{n}}x-{\frac {1}{n}}l עבור המנה הזולה. לפי ההנחה, התועלת של המנה היקרה היא בהכרח גבוהה יותר. נשים לב שבחירת המנות על ידי הסועדים האחרים היא שרירותית והמשחק הוא סימטרי. מכאן מתקבל שהמנה היקרה היא אסטרטגיה שלטת ולכן מובטח לנו שיווי משקל נאש יחיד.
אם כל הסועדים מזמינים את המנה היקרה אז כל הסועדים משלמים h בסוף הסעודה והתועלת המתקבלת היא  g-h<0. מצד שני, אם כל הסועדים היו מזמינים את המנה הזולה אז התועלת שלהם הייתה  b-l>0. זהו הדמיון בין דילמת הסועדים לדילמת האסיר. גם בדילמה זו, כולם מפסידים כאשר הם משחקים את האסטרטגיה האינדיבידואלית.
ניסוי שדה

בשנת 2004 בדקו את התוצאות הללו בניסוי שדה. קבוצות של שישה סועדים עמדו בפני הסדרי חיוב שונים. בהסדר אחד משלמים הסועדים בנפרד, בשנייה הם מחלקים את החשבון בינם לבין עצמם, ובשלישי הארוחה משולמת כולה על ידי הנסיין. כצפוי, הצריכה הקטנה ביותר מתרחשת כאשר התשלום נעשה בנפרד, הגדול ביותר כאשר הארוחה היא חופשית והתשלום מתחלק בשווה בין הסועדים. בהסדר רביעי, כל משתתף משלם רק שישית מהארוחה האישית, והניסיינים האחרים משלמים את השאר, כדי לבחון את חוסר האנוכיות ואת השיקולים החברתיים בהחלטה כזאת.
לא היה הבדל בין הסכום שנצרך על ידי קבוצות אלה לבין אלה המפצלים את העלות הכוללת של הארוחה בצורה שווה. פיצול עלות מטילה נטל על חברי הקבוצה האחרים, וזה מצביע על כך שהניסיינים לא מתחשבים ברווחת האחר בעת קבלת ההחלטות, וזאת בניגוד למספר רב של ניסויים במעבדה שבהם הנבדקים ניצבים בפני בחירות דומות מבחינה אנליטית, אך הקשרן של הבחירות הוא מופשט יותר.
ראו גם

הטרגדיה של נחלת הכלל
בעיית הטרמפיסט
תורת המשחקים
שווי משקל נאש
הערות שוליים

↑  Glance, Natalie S.; Huberman, Bernardo A., The dynamics of social dilemmas, ‏March 1994 (ארכיון)
↑  Gneezy, Uri; Haruvy, Ernan; Yafe, Hadas, THE INEFFICIENCY OF SPLITTING THE BILL, ‏2004
דלתא 3

דלתא 3 (באנגלית: Delta III) הוא משגר לוויינים חד-פעמי שיוצר על ידי החברה האמריקנית הרב לאומית בואינג, שהיה חלק מסדרת הטילים דלתא. המשגר שוגר לראשונה ב-26 באוגוסט 1998, אך השיגור הסתיים בכישלון. לאחר כישלון נוסף ולאחריו שיגור שהוכרז כהצלחה אך בעצם לא הגיע למסלול הנכון, יצור הדלתא 3 הופסק. הדלתא 3 יכול היה לשאת מטען כבד כפליים מקודמו, הדלתא 2.
היסטוריה

במרוצת שנות ה-90 יותר ויותר לוויינים יוצרו במשקלים גבוהים. כיוון שהדלתא 2 לא יכול היה לשאת חלק מן המשקלים הגבוהים הללו ומכיוון שבואינג חשה בצורך להיות בקדמת השוק, החל פיתוחו של הדלתא 3 שבסופו המשגר שוגר באוגוסט 1998.
שיגורו הראשון של הדלתא 3 הסתיים בכישלון, כשתוכנות שהועברו מהדלתא 2 גרמו לשגיאה במערכת הניווט בזמן פעילות השלב הראשון. המשגר נהרס ואיתו גם הלוויין ששיגר, הגאלקסי אקס שהיה לוויין תקשורת שנועד לשימוש ארצות הברית ומדינות באיים הקריביים.
השיגור השני נערך ב-4 במאי 1999, גם שיגור זה הסתיים בכישלון. הכישלון נגרם מבעיית לחץ במנוע השלב השני שגרמה לכיבוי המנוע. כתוצאה מכך לוויין האוריון 3, שהיה לוויין תקשורת לשימוש באוקיאניה ומזרח אסיה, הגיע למסלול נמוך במקום למסלול גאוסטציונרי וכך לא יכול היה לממש את מטרתו.
השיגור השלישי והאחרון נערך ב-23 באוגוסט 2000 וכלל רק מטען מדומה. המסלול שאליו הגיע המטען היה נמוך בכ-6,000 ק"מ מהמסלול המבוקש אך השיגור עדיין נחשב להצלחה חלקית.
כתוצאה מהחלשות שוק הלוויינים, אי-אמון במשגר בגלל ההיסטוריה העגומה שלו והתקרבות סיום פרויקט משגר הדלתא 4 השיגור השלישי היה האחרון של הדלתא 3 ויצורו הופסק.
הערות שוליים

↑  עמוד גאלקסי אקס באתר בואינג (אנגלית)
↑  עמוד אוריון 3 באתר בואינג (אנגלית)
| סדרת טילי תור ודלתא |
| --- | --- | --- |
| תור | תור • תור-אייבל • תור-אייבלסטאר • תור-אג'ינה • תור-בורנר • תור-דלתא • תור DSV-2 • תור DSV-2U • תוראד-אג'ינה |  |
| דלתא | דלתא A • דלתא B • דלתא C • דלתא D • דלתא E • דלתא G • דלתא J • דלתא L • דלתא M • דלתא N • דלתא 0100 • דלתא 1000 • דלתא 2000 • דלתא 3000 • דלתא 4000 • דלתא 5000 • דלתא 6000 • דלתא 7000 • דלתא 8000 • דלתא 9000 |  |
ראו גם סדרת טילי תור • סדרת טילי דלתא • משגר לוויינים וחלליות
| משגרי לוויינים וחלליות |
| --- | --- | --- |
| בשימוש | ארצות הברית אטלס 5 • טאורוס • מינוטואר • אלקטרון • אנטארס • פאלקון 9 • פאלקון כבד • פגאסוס • SLS‏  • וולקן קנטאור • פיירפליי אלפה •   רוסיה סויוז 2 • אנגרה • פרוטון (פרוטון M) •   הרפובליקה העממית של סין צ'אנגג'נג (2C‏ • 2D‏ • 2F‏ • 3A‏ • 3B‏ • 3C‏ • 4B‏  • 4C‏ • 5 • 6 • 7 • 8 • 11) • קואיג'ואו • קינטיקה 1 • קרס 1 • Zhuque • Jielong ‏• גרביטי • היפרבולה • הודו GSLV‏ • PSLV‏ •  SSLV • LVM-3‏ •  יפן H-II‏ (H-IIA)‏ • H-3‏ • אפסילון •   איראן סימורג • Qaem •  האיחוד האירופי וגה צרפת אריאן 6 קוריאה הדרומית נורי קוריאה הצפונית אונחה ישראל שביט |  |
| יצאו משימוש | ארצות הברית אטלס (1 • 2 • 3 • אג'ינה • אייבל • קנטאור • A‏ • B‏ • C‏ • D‏ • E/F‏ • G‏ • H‏ • LV-3B‏ • SLV-3) •  אתנה • ג'ונו 2 • דלתא (0100 • 2 • 3 • 4 • 1000 • 2000 • 3000 • 4000 • 5000 • A‏ • B‏ • C‏ • D‏ • E‏ • G‏ • J‏ • L‏ • M‏ • N)‏ • ואנגארד • טיטן (טיטן 2 23G‏ • טיטן 2 GLV‏ • 3A‏ • 3B‏ • 3C‏ • 3D‏ • 3E‏ • טיטן 3 מסחרי • 4‏ • 34D) • ליטל ג'ו • סטורן (1 • 5 • IB‏ • INT-21) • פאלקון 1 • רדסטון • תור (אג'ינה • אייבל • אייבלסטאר • בורנר • דלתא • תוראד-אג'ינה • DSV-2 • DSV-2U)‏ • Launcher One • סקאוט  ברית המועצות ספוטניק • לונה • ווסטוק (ווסטוק K • ווסטוק 2 • ווסטוק 2M) • קוסמוס (קוסמוס 2 • קוסמוס 3M) • מולניה • ווסחוד • סויוז (סויוז • סויוז FG • סויוז U) • פרוטון (פרוטון • פרוטון K) • רוקוט • זניט (זניט 2 • זניט-3SL) • דנייפר • ציקלון (ציקלון 2 • ציקלון 3) הרפובליקה העממית של סין פנג באו 1 • צ'אנגג'נג (1 • 2 • 3) •  יפן N-1‏ • N-II‏ • H-I‏ • H-IIB‏ • Mu‏ •  הודו GSLV‏ (Mk I)‏ • צרפת דיאמנט • אריאן (1 • 2 • 3 • 4 • 5) • איראן סאפיר • קוריאה הדרומית נרו 1 |  |
| בפיתוח | ניו גלן • אירטיש • סויוז SPG • סטארשיפ • צ'אנגג'נג 9 • צ'אנגג'נג 12 • טיאנלונג-3 |  |
| פיתוחם בוטל | ארס 1 • ארס 5 • K-1‏ • Sea Dragon‏ • STAR 460 • Stratolaunch |  |
הארמון הסקסוני

| --- | --- |

 מידע כללי
 סוג:  ארמון, מבנה לשעבר 
 מיקום:  ורשה 
 מדינה:  פולין 
 הקמה ובנייה
 תאריך פירוק:  1944 
 אדריכל:  Adam Idźkowski 
 סגנון אדריכלי:  קלאסיציזם, אדריכלות הבארוק 
 קואורדינטות:  52°14′28″N 21°00′41″E﻿ / ﻿52.241111°N 21.011389°E﻿ / 52.241111; 21.011389
  (למפת ורשה מוגדלת) הארמון הסקסוני(למפת ורשה רגילה) הארמון הסקסוני he
 
הארמון הסקסוני (בפולנית: Pałac Saski) היה מבנה מגורים מפואר בעיר ורשה, בירת פולין. הוא נהרס על ידי הגרמנים במהלך מלחמת העולם השנייה.
תולדות הארמון

הקמת הארמון החלה בשנת 1666 לצורך מגוריה של משפחת מורשטין (Morsztyn). בהמשך נרכש והורחב על ידי שני המלכים הסקסונים של פולין, אוגוסט השני ואוגוסט השלישי. הארמון הורחב לפי הסגנון הנאו-קלסי.
בחזית הארמון השתרעה הכיכר הסקסונית (כיום כיכר יוזף פילסודסקי) ובעורפו נבנה הגן הסקסוני. הוא היווה חלק מהציר הסקסוני בעיר.
בתחילת המאה ה-19 שכן בארמון בית ספר בשפה הגרמנית (Liceum Warszawskie), בו לימד גם אביו של המלחין פרדריק שופן, אשר התגורר עם משפחתו בתחומי הארמון. בשנת 1842 שופץ המבנה ועוצב מחדש.
לאחר מלחמת העולם הראשונה והקמתה מחדש של פולין העצמאית השתכן בארמון המטה הכללי של צבא פולין. בין השאר שכן בארמון מטה ההצפנה הפולני (ביורו שיפרוב) (עד 1937), ובשנת 1932 פוצח בו לראשונה צופן מכונת האניגמה הגרמנית.
במרכז הכיכר שמול הארמון שכנה בשנים 1912–1925 קתדרלת אלכסנדר נבסקי, עד להריסתה.
בשנת 1925 מוקם בארמון קבר החייל האלמוני של פולין. כמקומו נקבעה אכסדרת העמודים אשר חיברה בין שני אגפיו של הארמון.
בעקבות דיכוי מרד ורשה ב-1944 פוצצו הגרמנים במתכוון את הארמון. שרד ממנו רק חלק מאכסדרת העמודים ובה קבר החייל האלמוני, שאיכשהו לא ניזוק. שרידי האכסדרה ובהם הקבר ניצבים מאז בשולי כיכר פילסודסקי.
בתחילת שנות האלפיים התגבשה תוכנית להקמתו מחדש של הארמון, והוא יועד לשכן את עיריית ורשה, אך התוכנית הושעתה בשל קשיים תקציביים.
בשנת 2006 נערכו חפירה ארכאולוגית אשר חשפה את מרתפי הארמון שנהרס. נמצאו בהם כ-20 אלף פריטים.
תמונת הארמון מ-1919, כשלפניו קתדרלת אלכסנדר נבסקי ובעורפו הגן הסקסוני
הריסות הארמון ב-1945, לאחר שהוחרב על ידי הגרמנים
מראה אתר החפירה הארכאולוגית במרתפי הארמון, 2006
תמונת הארמון בשנות העשרים. לפניו ניצב פסלו של המצביא יוזף פוניאטובסקי
דיסקוגרפיית האלבומים של שרה ברייטמן

| דיסקוגרפיית האלבומים של שרה ברייטמן |
| --- | --- |
 
 אלבומי אולפן ↙:  13
 אלבומי הופעה ↙:  5
 אלבומי אוסף ↙:  13
 פסקולים ↙:  2
 אלבומים משותפים ↙:  5
 אלבומים אחרים ↙:  3
 אלבומי מחזמר ↙:  7
דף זה כולל את דיסקוגרפיית האלבומים המלאה הזמרת-יוצרת האנגלייה שרה ברייטמן. דיסקוגרפיית האלבומים כוללת את אלבומי האולפן, אלבומי ההופעה, אלבומי האוסף, הפסקולים, האלבומים המשותפים ואלבומי המחזמר של ברייטמן. כמו כן, ניתן לראות את האלבומים המיוחדים שהופצו במרוצת השנים.
במרוצת השנים, הוציאה ברייטמן עשרות אלבומים משלל סוגים שונים, ביניהם גם את אלבום המחזמר, The Phantom of the Opera, שנמכר בלמעלה מ-40 מיליון עותקים ברחבי העולם, מה שהופך אותו לאלבום המחזמר הנמכר ביותר בכל הזמנים. כמו כן, ברייטמן היא אחד מהמוזיקאים הנמכרים והמצליחים ביותר בכל הזמנים. בנוסף לכך, היא אמן הסופרנו הנמכר ביותר בכל הזמנים. אלבום ההמשך, Highlights from The Phantom of the Opera, זכה להצלחה בינלאומית גם כן וקיבל את תואר אלבום הפלטינה המרובעת בארצות הברית.
אלבומה Timeless, זכה להצלחה חסרת תקדים כאשר קיבל 21 תוארי פלטינה וזהב במדינות רבות. בארצות הברית, זכה האלבום להצלחה רבה גם כן, כאשר הגיע למקום הראשון במצעד האלבומים הקלאסיים במשך 35 שבועות לא רצופים. בין היתר, הפך Timeless לאחד מהאלבומים הנמכרים ביותר בארצות הברית בשנות ה-90 של המאה ה-20.
אלבומים > אלבומי אולפן

| שם | פרטי האלבום | מיקומי שיא> UK  | מיקומי שיא> CAN  | מיקומי שיא> AUS  | מיקומי שיא> AUT  | מיקומי שיא> FIN  | מיקומי שיא> SWE  | מיקומי שיא> NOR  | מיקומי שיא> GER  | מיקומי שיא> JPN  | מיקומי שיא> US  | מיקומי שיא> FR  | מיקומי שיא> BEL  |
| --- | --- | --- | --- | --- | --- | --- | --- | --- | --- | --- | --- | --- | --- |
| The Trees They Grow So High |  השקה: 28 בדצמבר 1988  חברת תקליטים: EMI  פורמט: תקליטור • קלטת שמע • תקליט | — | — | — | — | — | — | — | — | — | — | — | — |
| As I Came of Age |  השקה: 1 במאי 1990  חברת תקליטים: פולידור  פורמט: תקליטור • קלטת שמע • תקליט | — | — | — | — | — | — | — | — | — | — | — | — |
| Dive |  השקה: 20 באפריל 1993  חברת תקליטים: A&M  פורמט: תקליטור • קלטת שמע • תקליט | — | — | — | 24 | — | — | — | — | — | — | — | — |
| Fly |  השקה: 12 במאי 1995  חברת תקליטים: איסט וסט  פורמט: תקליטור • קלטת שמע | — | — | — | 16 | — | — | — | 20 | 123 | — | — | — |
| Timeless |  השקה: 2 ביוני 1997  חברת תקליטים: איסט וסט  פורמט: תקליטור • קלטת שמע | 2 | 3 | — | — | 31 | 2 | 3 | 17 | 159 | 71 | 72 | 36 |
| Eden |  השקה: 9 בנובמבר 1998  חברת תקליטים: איסט וסט • אנג'ל  פורמט: תקליטור • קלטת שמע | 77 | 9 | — | 9 | 13 | 2 | 6 | 34 | 64 | 65 | — | — |
| La Luna |  השקה: 25 באפריל 2000  חברת תקליטים: איסט וסט • אנג'ל  פורמט: תקליטור • קלטת שמע | 37 | 5 | — | 9 | 7 | 3 | 8 | 17 | 16 | 17 | — | 38 |
| Harem |  השקה: 13 במאי 2003  חברת תקליטים: אנג'ל  פורמט: תקליטור • קלטת שמע | 172 | 8 | 16 | 22 | 25 | 1 | 36 | 12 | 8 | 29 | — | — |
| Symphony |  השקה: 28 בינואר 2008  חברת תקליטים: מנהטן  פורמט: תקליטור • הורדה דיגיטלית | 13 | 4 | 31 | 10 | 27 | 2 | 20 | 21 | 4 | 13 | — | 8 |
| A Winter Symphony |  השקה: 4 בנובמבר 2008  חברת תקליטים: מנהטן  פורמט: תקליטור • הורדה דיגיטלית | 177 | 9 | — | — | 35 | 32 | — | 88 | 10 | 38 | — | 90 |
| Dreamchaser |  השקה: 16 בינואר 2013  חברת תקליטים: שמחה LLC  פורמט: תקליטור • הורדה דיגיטלית | 58 | 5 | 98 | 34 | 48 | — | — | 50 | 16 | 17 | — | 77 |
| Hymn |  השקה: 9 בנובמבר 2018  חברת תקליטים: דקה גולד  פורמט: תקליטור • הורדה דיגיטלית • תקליט | — | 29 | — | — | — | — | — | 61 | 23 | 50 | — | 118 |
| Winter in Paris |  השקה: 17 בנובמבר 2023  חברת תקליטים: ספרן • נמו • המבורג  פורמט: תקליטור • הורדה דיגיטלית | — | — | — | — | — | — | — | — | — | — | — | 124 |
"—" מסמל אלבום שלא דורג.
אלבומים > אלבומים עם אנדרו לויד ובר

| שם | פרטי האלבום | מיקומי שיא> UK  | מיקומי שיא> AUT  | מיקומי שיא> NOR  | מיקומי שיא> NZ  | מיקומי שיא> SWE  |
| --- | --- | --- | --- | --- | --- | --- |
| The Songs That Got Away |  השקה: נובמבר 1989  חברת תקליטים: רילי יוזפול  פורמט: תקליטור • קלטת שמע • תקליט | 48 | — | — | — | — |
| Sarah Brightman Sings the Music of Andrew Lloyd Webber |  השקה: 22 באפריל 1992  חברת תקליטים: פולידור  פורמט: תקליטור • קלטת שמע • תקליט | — | — | — | — | — |
| Surrender |  השקה: 30 באוקטובר 1995  חברת תקליטים: פולידור • רילי יוזפול  פורמט: תקליטור • קלטת שמע | — | — | — | 42 | — |
| The Andrew Lloyd Webber Collection |  השקה: 1997  חברת תקליטים: פולידור  פורמט: תקליטור • קלטת שמע | — | — | 20 | — | 1 |
| Encore |  השקה: 23 באפריל 2002  חברת תקליטים: רילי יוזפול  פורמט: תקליטור • קלטת שמע | — | 60 | — | — | — |
| Love Changes Everything: The Andrew Lloyd Webber Collection, Volume 2 |  השקה: 25 באוקטובר 2005  חברת תקליטים: רילי יוזפול • דקה ברודוויי  פורמט: תקליטור • קלטת שמע | — | — | — | — | — |
"—" מסמל אלבום שלא דורג.
אלבומים > אלבומי הופעה

| שם | פרטי האלבום | מיקומי שיא> US  | מיקומי שיא> AUT  | מיקומי שיא> GER  | מיקומי שיא> JPN  | מיקומי שיא> ME  | מיקומי שיא> NLD  | מיקומי שיא> POR  |
| --- | --- | --- | --- | --- | --- | --- | --- | --- |
| A Gala Christmas in Vienna |  השקה: 24 בנובמבר 1998  חברת תקליטים: סוני  פורמט: תקליטור | — | 26 | 33 | — | — | 56 | — |
| The Harem World Tour: Live from Las Vegas |  השקה: 27 בספטמבר 2004  חברת תקליטים: אנג'ל  פורמט: תקליטור | 126 | 49 | 99 | 82 | 95 | 42 | 19 |
| Sarah Brightman: In Concert |  השקה: 13 ביולי 2008  חברת תקליטים: מנהטן  פורמט: תקליטור | — | — | — | 239 | 58 | — | — |
| Symphony: Live in Vienna |  השקה: 10 במרץ 2008  חברת תקליטים: מנהטן  פורמט: תקליטור | 191 | — | — | 60 | 10 | — | — |
| Hymn: In Concert |  השקה: 15 בנובמבר 2019  חברת תקליטים: יוניברסל  פורמט: תקליטור | — | — | — | — | — | — | — |
"—" מסמל אלבום שלא דורג.
אלבומים > אלבומים אחרים

| שם | פרטי האלבום |
| --- | --- |
Fly II:  השקה: 25 באפריל 2000  חברת תקליטים: עצמאי  פורמט: תקליטור כפול
The Harem Tour:  השקה: 10 בינואר 2004  חברת תקליטים: עצמאי  פורמט: תקליטור
Symphony: Pre-Show Music (Orchestral):  השקה: 16 בינואר 2008  חברת תקליטים: עצמאי  פורמט: תקליטור כפול
אלבומים > אלבומי אוסף

| שם | פרטי האלבום | מיקומי שיא> UK  | מיקומי שיא> BEL  | מיקומי שיא> JPN  | מיקומי שיא> KOR  | מיקומי שיא> NLD  | מיקומי שיא> NOR  | מיקומי שיא> NZ  | מיקומי שיא> SWE  | מיקומי שיא> US  |
| --- | --- | --- | --- | --- | --- | --- | --- | --- | --- | --- |
| The Very Best of 1990–2000 |  השקה: 28 במאי 2001  חברת תקליטים: איסט וסט  פורמט: תקליטור | — | — | — | — | 8 | — | — | 9 | — |
| Classics |  השקה: 20 בנובמבר 2001  חברת תקליטים: אנג'ל  פורמט: תקליטור • קלטת שמע | — | — | 29 | — | — | — | 13 | — | 66 |
| Classics: The Best of Sarah Brightman |  השקה: 2 באוקטובר 2006  חברת תקליטים: אנג'ל  פורמט: תקליטור | 38 | 16 | — | — | 51 | 29 | — | 15 | — |
| Diva: The Singles Collection |  השקה: 3 באוקטובר 2006  חברת תקליטים: מנהטן  פורמט: תקליטור | — | — | 2 | 1 | — | — | 10 | — | 100 |
| Amalfi – Sarah Brightman Love Songs |  השקה: 8 ביולי 2009  חברת תקליטים: EMI יפן  פורמט: תקליטור • הורדה דיגיטלית | — | — | 11 | — | — | — | — | — | — |
| Bella Voce |  השקה: 15 בספטמבר 2009  חברת תקליטים: גרין היל  פורמט: תקליטור | — | — | — | — | — | — | — | — | — |
| Voce – Sarah Brightman Beautiful Songs |  השקה: 19 במרץ 2014  חברת תקליטים: יוניברסל  פורמט: תקליטור | — | — | 13 | — | — | — | — | — | — |
| Rarities Volume 1 |  השקה: 18 בדצמבר 2015  חברת תקליטים: נמו  פורמט: הורדה דיגיטלית | — | — | — | — | — | — | — | — | — |
| Rarities Volume 2 |  השקה: 18 בדצמבר 2015  חברת תקליטים: נמו  פורמט: הורדה דיגיטלית | — | — | — | — | — | — | — | — | — |
| Rarities Volume 3 |  השקה: 18 בדצמבר 2015  חברת תקליטים: נמו  פורמט: הורדה דיגיטלית | — | — | — | — | — | — | — | — | — |
| Gala – The Collection |  השקה: 6 ביולי 2016  חברת תקליטים: יוניברסל  פורמט: תקליטור | — | — | 22 | — | — | — | — | — | — |
| France |  השקה: 20 בנובמבר 2020  חברת תקליטים: דקה גולד  פורמט: סטרימינג • תקליטור | — | — | — | — | — | — | — | — | — |
"—" מסמל אלבום שלא דורג.
אלבומים > אלבומי מחזמר ופסקולים

| שם | פרטי האלבום |
| --- | --- |
Cats:  השקה: 1983  מוזיקה על ידי: אנדרו לויד ובר  מילים על ידי: ת"ס אליוט, טרבור נאן
Nightingale:  השקה: 1983  מוזיקה על ידי: צ'ארלס סטראוס  מילים על ידי: צ'ארלס סטראוס
Song & Dance:  השקה: 1984  מוזיקה על ידי: אנדרו לויד ובר  מילים על ידי: דון בלאק
Requiem:  השקה: 1985  מוזיקה על ידי: אנדרו לויד ובר  מילים על ידי: אנדרו לויד ובר
The Phantom of the Opera:  השקה: 1986  מוזיקה על ידי: אנדרו לויד ובר  מילים על ידי: צ'ארלס הארט, ריצ'רד סטילגו
Highlights from The Phantom of the Opera:  השקה: 1987  מוזיקה על ידי: אנדרו לויד ובר  פורמט: תקליטור • קלטת שמע • תקליט
Carousel:  השקה: 1987  מוזיקה על ידי: ריצ'רד רוג'רס  מילים על ידי: אוסקר המרשטיין
Granpa:  השקה: 1988  מוזיקה על ידי: הווארד בלייק  מילים על ידי: הווארד בלייק
ביאורים

↑  12 סולו, 1 משותף.
↑  Granpa ו-Surrender.
האוניברסיטה הפדרלית הדרומית (רוסיה)

| --- | --- |


הבניין הראשי
 אוניברסיטה פדרלית
 תקופת הפעילות:  1915–הווה (כ־109 שנים) 
 תלמידים
 :  33,125 
 מיקום
 מדינה:  רוסיה רוסיה
 קואורדינטות:  47°13′29″N 39°43′43″E﻿ / ﻿47.2247°N 39.7286°E﻿ / 47.2247; 39.7286
 www.sfedu.ru
 he
 
האוניברסיטה הממלכתית של רוסטוב (ברוסית: Ростовский государственный университет) הייתה אוניברסיטה מרוסטוב על הדון שהתקיימה בין 1915 לבין 2006. האוניברסיטה הוקמה על בסיס סגל של אוניברסיטת ורשה ונפתחה על ידי הקיסר אלכסנדר הראשון ב-1817 והייתה לאוניברסיטה בעלת מעמד ממלכתי. בשנת 1915, בעקבות התקרבות הכוחות הגרמנים לוורשה במהלך מלחמת העולם הראשונה נסגרה האוניברסיטה וחלק משמעותי של הסטודנטים עזבו את העיר ופונו לרוסטוב על דון. האוניברסיטה פעלה עד לשנת 1930 כאשר פוצלה למספר מוסדות להשכלה גבוהה. בשנת 1931 היא הוקמה מחדש. משנת 1957 ועד לשנת 1988 בראש האוניברסיטה עמד יורי ז'דאנוב.
בשנת 2006 המוסד אורגן מחדש ושמו שונה לאוניברסיטה הדרומית הפדרלית (Южный федеральный университет). בשנת 2006 באוניברסיטה לומדים כ-30 אלף סטודנטים.
שמות האוניברסיטה

ב-5 במאי 1917 נקראה בשם אוניברסיטת דון. בשנים 1918–1925 נקראה על שם מיטרופאן בוגאייב. בשנים 1925–1934 נקראה בשם האוניברסיטה הממלכתית של צפון הקווקז. בשנתיים שלאחרי זה נקראה בשם האוניברסיטה הממלכתית של רוסטוב על הדון ובשנים 1937–1957 נשאה את השם האוניברסיטה הממלכתית של רוסטוב על הדון על שם ויאצ'סלב מולוטוב, בשנים 1957–1982 נקראה בשם האוניברסיטה הממלכתית של רוסטוב (בשנים 1982–1991 נקראה על שם מיכאיל סוסלוב) ומאז 1991 עד 2006 נקראה בשם האוניברסיטה הממלכתית של רוסטוב. בנובמבר 2006 החלה לשאת את שמה הנוכחי, על פי הנחיה ממשלתית.
בוגרים נודעים

אלכסנדר בובין, דיפלומט
איוואן גוליאקוב - יושב ראש בית המשפט העליון של ברית המועצות, מהתובעים הכלליים של רוסיה הסובייטית, חי בשנים 1888–1961
אלכסנדר סולז'ניצין, סופר נודע - מחבר ארכיפלג גולאג
דומיניק מפהאם

| --- | --- |

דומיניק מפהאם, 27 בפברואר 2016
 לידה:  11 במרץ 1968 (בן 56) אנגליה, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1990 
 מקום לימודים:  בית הספר למשחק בריסטול אולד ויק 
 אתר אינטרנט
 פרופיל ב-IMDb
 
דומיניק מפהאם (באנגלית: Dominic Mafham; נולד ב-11 במרץ 1968) הוא שחקן תיאטרון, קולנוע וטלוויזיה אנגלי.
ביוגרפיה

מפהאם נולד בסטפורד שבמחוז סטפורדשייר. הוא למד משחק בבית הספר לתיאטרון בריסטול אולד ויק. ב-1990 החל את קריירת המשחק עם הלהקה השייקספירית המלכותית והיה חבר בלהקה במשך ארבע שנים.